Παραλία Κατερίνης

Για οικισμούς κ.λπ. με ίδιο όνομα στην Ελλάδα, δείτε: Παραλία

Η Παραλία είναι παράλιος οικισμός στον Δήμο Κατερίνης στην Πιερία. Αποτελεί έδρα της ομώνυμης Τοπικής Κοινότητας του Δήμου. Βρίσκεται κοντά στις ακτές του Θερμαϊκού Κόλπου και απέχει 7 χιλιόμετρα από την πόλη της Κατερίνης και ο κεντρικός ναός της είναι η Αγία Φωτεινή. Το ομώνυμο Δημοτικό Διαμέρισμα έχει έναν οικισμό, με 1.476 κατοίκους.

Υποδομή
μικρογραφία|Παραλία Κατερίνης
Εξαιτίας της προνομιακής θέσης της η Παραλία εξελίχθηκε σε σημαντικό τουριστικό κέντρο, με ξενοδοχεία, κέντρα ψυχαγωγίας και αναψυχής και άλλα. Επίσης, σε αυτό συνετέλεσαν η εξαιρετικά εκτεταμένη αμμουδιά της και η γειτνίαση με τον κύριο οδικό και σιδηροδρομικό άξονα της χώρας. Εκτός αυτών, το χωριό έχει μονοθέσιο Νηπιαγωγείο, εξαθέσιο Δημοτικό Σχολείο, Πολιτιστικό Σύλλογο και ιατρείο. Τη δεκαετία του 1980 έγινε αλιευτικό καταφύγιο. Από αθλητική άποψη, η Παραλία έχει δύο αθλητικά σωματεία: τον Αθλητικό Όμιλο Παραλίας (AO Παραλίας, αγωνίζεται στο ποδόσφαιρο στην Γ΄ ερασιτεχνική του τοπικού πρωταθλήματος της Ε.Π.Σ. Πιερίας) και τον Παραλιακό Αθλητικό Όμιλο. Ως το 1950 η Παραλία ονομαζόταν Βρωμερόσκαλα.

 Ιστορικά στοιχεία 
Το χωριό ιδρύθηκε από ψαράδες μετά το 1922. Οι κάτοικοί του ήταν πρόσφυγες από τη Κίο της Μικράς Ασίας. Στην αρχή εγκαταστάθηκαν στη Θεσσαλονίκη. Μερικοί από αυτούς, οι μετέπειτα Παραλιώτες, έφυγαν και πήγαν στη Δαβλία. Εκεί οι κάτοικοι τους καλοδέχθηκαν. Ζούσαν από τη γεωργία και την οπωροκηπευτική. Αφού έζησαν για λίγο καιρό εκεί αποφάσισαν να φύγουν, άλλοι βόρεια και άλλοι νότια. Αυτοί που κινήθηκαν βόρεια έφθασαν στην Παραλία του Δήμου Παραλίας και εγκαταστάθηκαν γιατί η περιοχή τους θύμιζεΔήμος Παραλίας, Ιστορία τον τόπο τους. 

Η ονομασία του χωριού πριν τις 1 Φεβρουαρίου 1950 ήταν Βρωμερόσκαλα, οπότε και μετονομάστηκε με το ΦΕΚ 39/1950.

Η Κοινότητα Παραλίας ιδρύθηκε το 1957 και αναγνωρίστηκε το 1966. Οι κοινοτικές εκλογές διεξήχθησαν στις 16 Οκτωβρίου 1966 και η εγκατάσταση των νέων κοινοτικών αρχόντων έγινε την 1η Ιανουαρίου 1967. Νέα Εποχή, 30/4/1966, μέσω ΓΑΚ-Αρχεία Νομού Πιερίας. Ο Δήμος Παραλίας δημιουργήθηκε με το Νόμο Καποδίστρια και λειτούργησε ως την 31η Δεκεμβρίου του 2011.

 Πρόεδροι της Κοινότητας Παραλίας 
 Από Έως Πρόεδρος της Κοινότητας  Σημειώσεις1966 1967  Ηλίας Κουνδής Απολύθηκε από τη χούντα19671974  Νικόλαος Λαλούμης Με αντιπρόεδρο το Δ. Κετσιτσόπουλο.1974 1974Ιωάννης Λαζόπουλος 19741975 Νικόλαος Αθανασιάδης Δάσκαλος, διορισμένος από την κυβέρνηση εθνικής ενότητας.197531 Δεκεμβρίου 1978 Ιωάννης Λαζόπουλος Νικητής των εκλογών του 1975.1 Ιανουαρίου 1979 31 Δεκεμβρίου 1982  Στέφανος ΚωστόπουλοςΝικητής των εκλογών του 1978.19831998 Νικόλαος Κίτσιος Επανεξελέγη το 1986, 1990 και 1994.

Πρόεδροι Δημοτικού Διαμερίσματος Παραλίας
Πρόεδροι την περίοδο 1999-2010 ήταν οι Αχιλλέας Μαρωνίτης, Παναγιώτα Καπώνη και ο Δημήτριος Μετζεμέκης-Αγγελάκης.

 Δήμαρχοι Παραλίας
 Από Έως Δήμαρχος1 Ιανουαρίου 199931 Δεκεμβρίου 2002   Χρήστος Μπογιατζής1 Ιανουαρίου 2003 31 Δεκεμβρίου 2010 Γεώργιος Κεραμιδιώτης

Πρόεδροι Τοπικής Κοινότητας (από το 2019 Κοινότητας) Παραλίας
 Από Έως Πρόεδρος 1 Ιανουαρίου 201131 Αυγούστου 2014 Γεώργιος Κουθουρίδης1 Σεπτεμβρίου 201431 Αυγούστου 2019   Νικόλαος Μαλιώρας1 Σεπτεμβρίου 201931 Δεκεμβρίου 2023Ιωάννης Μέγκας1 Ιανουαρίου 2024 Σήμερα Αλέξης-Ερμής Τσαουσίδης

 Πολιτισμός 
Ο Δήμος διοργανώνει ποικίλες πολιτιστικές εκδηλώσεις με θρησκευτικό, καλλιτεχνικό και αθλητικό περιεχόμενο κυρίως. 

Έτσι, με στρατιωτικές τιμές γίνεται κάθε χρόνο στις 6 Ιανουαρίου ο εορτασμός των Θεοφανίων, με επίκεντρο τον ναό της Αγίας Φωτεινής. Επίσης, την Καθαρά Δευτέρα, ο κόσμος μαζεύεται απέναντι από το λιμάνι και γίνονται παραδοσιακοί χοροί συνοδευόμενοι από εδέσματα όπως ελιές, τουρσί, σάμαλι, λαγάνα και φασολάδα. 

Κάθε δύο χρόνια στα τέλη Ιουνίου γίνονται εκδηλώσεις στα πλαίσια της Ναυτικής Εβδομάδας. Οι εκδηλώσεις περιλαμβάνουν εκθέσεις, επιδείξεις σκαφών, παραδοσιακούς χορούς, ναυτικούς αγώνες και μουσικές βραδιές. Πολύ ενδιαφέρον έχουν και οι φολκλορικές εκδηλώσεις που γίνονται με συμμετοχή χωρών όπως η Τυνησία. Οι χώρες παρελαύνουν και στη συνέχεια παρουσιάζονται παραδοσιακοί χοροί.

Τον Αύγουστο διοργανώνεται το διεθνές τουρνουά για νέους "Mytikas Cup" από το Δήμο με συνεργασία της Ε.Π.Σ. Πιερίας. Στις 21 Ιουνίου του 2008 στην Παραλία διεξήχθη το παγκόσμιο πρωτάθλημα μπόντι μπίλντινγκ.Πιερικοί Αντίλαλοι, 25ο Παγκόσμιο Πρωτάθλημα Body building, 25 Ιουνίου 2008.

Παραπομπές

Πηγές
 Συλλογικό έργο, Εγκυκλοπαίδεια Μαλλιάρης- Παιδεία, εκδ. 2006

Παραλία
Παραλία